Helsingfors

Helsingfors (; finsk: Helsinki; nordsamisk: Helsset) er hovedstaden i Finland, og ligger lengst sør i landet ved Finskebukta. Helsingfors kommune hadde . Tettstedet har over 1,2 millioner innbyggere. Byen arrangerte Sommer-OL i 1952. Nabokommunene til Helsingfors er Esbo, Vanda og Sibbo. Helsingfors er en tospråklig kommune med finsk som majoritetsspråk (84 %) og svensk som minoritetsspråk (6 %).

 Navnet 
Byen har både det svenskspråklige Helsingfors og det finskspråklige Helsinki som offisielle navn. Helsingfors ligger i et tradisjonelt finlandssvensk område og er dermed opprinnelig svenskspråklig, men selve byen er i moderne tid dominert av finsk språk på grunn av innflytting etter at byen ble hovedstad. Navnet kommer av helsinge som er brukt i flere svenske og danske stedsnavn, og fors som er svensk for foss. Dette har sin bakgrunn i at byen de første 90 år lå ved Forsby i Helsinge sogn, og flyttet da lenger sørover til Estnäs for å lette skipsanløp. Det finskspråklige navnet Helsinki, genitiv Helsingin, kommer av det svenske Helsinge.

På norsk brukes navnet Helsingfors,Geografiske navn , Språkrådet fordi man bruker de svenske navnene for kommuner i Finland med offisielt svensk navn.Geografiske_namn, Språkrådet Det norske Språkrådets anbefaling bygger på en felles anbefaling fra de finske og svenske språknemndene i Finland: Finlands språkmyndigheter vedtok i 1997 en anbefaling for språkbruk på andre språk enn finsk og svensk, der språk som er nær beslektet med enten svensk eller finsk står i en særstilling; brukere av andre skandinaviske språk ble da rådet til å bruke de offisielle svenske navnene for kommuner som har dette, mens brukere av bl.a. estisk ble rådet til å bruke de finskspråklige navnene.Dansk SprognævnSpråkbruk (Finland) 2/97 Det norske Språkrådet har uttalt at de «anbefaler de svenskspråklige formene av hensyn til det skandinaviske språkfellesskapet» og fordi Finland ønsker at «de skandinaviske språkene bruker svenske navneformer der de er offisielle».Finland. Språkrådet, 8. september 2016

 Historie 
Helsingfors ble grunnlagt av den svenske kongen Gustav Vasa i 1550, etter at svenskene hadde etablert seg i landområdet på 1150-tallet. Formålet med byen var at den skulle være en rival til hansabyen Reval (Tallinn). På begynnelsen av 1800-tallet hadde byen fremdeles bare 4000 innbyggere. Forandringen kom da russerne inntok landet i 1808 og Finland ble et storfyrstedømme under den russiske tsar.

I 1812 bestemte tsaren at den finske hovedstaden skulle flyttes fra Åbo på sørvestkysten til Helsingfors fordi byen lå nærmere St. Petersburg. Et nytt sentrum i empire-stil ble bygd opp rundt Senaatintori/Senatstorget med praktbygg som Storkyrkan. Byen opplevde en sterk vekst, og gikk snart forbi Åbo i betydning. Den sterke innflyttingen gjorde også at finsk fra ca. 1900 ble flertallspråket i Helsingfors, selv om byen ligger i et opprinnelig svensktalende område. Oktoberrevolusjonen i Russland ble vendepunktet, og 6. desember 1917 ble Finland erklært selvstendig.

 Helsingfors domkirke 
Helsingfors domkirke er domkirke for Helsingfors bispedømme og et av de største landemerkene i Helsingfors. Kirken ligger ved Senatstorget i Helsingfors sentrum, og er tegnet av arkitekt Carl Ludvig Engel. Kirken het først Nikolajkyrkan og deretter Storkyrkan. Den er 62 meter høy, og hadde omkring 400 000 besøkende årlig (per 2008).Kyrkpressen.fi: Publikrekord i Helsingfors domkyrka i juli (publisert 28. august 2008) Besøkt 9. januar 2025

Kirken er en del av Helsingfors empiresentrum som ble anlagt på 1820-1850-tallet. Byplanen ble utformet av Johan Albrecht Ehrenström og bygningene ble tegnet av Carl Ludvig Engel. I Ehrenströms byplan var en forhøyning nord for Senatstorget reservert til en luthersk kirke. Engel laget de første tegningene til kirken i 1819, og bearbeidet siden tegningene gjennom flere tiår. Byggearbeidene ble påbegynt i 1830.

Andre kjente kirker i Helsingfors er Tempelplassens kirke og Uspenskijkatedralen.

 Geografi 
Kommunen dekker (per 2024) et areal på 715,48 km² hvorav 214,51 km² er landområder og det resterende er vann.Lantmäteriverket: Finlands areal kommunvis 1.1.24 (Helsinki er nr. 091) Besøkt 9. januar 2025 Helsingfors har over 300 øyer og en strandlinje på 130 km.Helsingfors stad: Havsnära Helsingfors erbjuder nya tjänster, livskraft och ligger högst 10 kilometer från invånarna! (publisert 4. juli 2024) Besøkt 9. januar 2025 På grunn av store utfyllinger har strandlinjen endret seg kraftig i de siste to hundre år. Det finnes imidlertid ingen vannområder i byen som kan kalles innsjø.

På 1920-tallet ble det opprettet flere nye kommuner i nærheten av Helsingfors. Fire av dem, Haga, Hoplax, Brändö og Åggelby, ble 1. januar 1946 slått sammen med Helsingfors, sammen med store deler av Helsinge kommune. I 1966 ble Nordsjö fra Helsinge kommune innlemmet i byen, og i 2009 ble de sørvestre delene av Sibbo slått sammen med Helsingfors.

Helsingfors sentrum er konsentrert på en halvøy i Finskebukta. 
Sentralt i byen ligger er Senatstorget, og herfra fører de parallelle shoppinggatene Alexandersgatan og Esplanadparken bortover mot Mannerheimvägen. Her ligger de største varemagasinene, hovedbusstasjonen og jernbanestasjonen. Kollektivtrafikken er godt utbygd og presis, og Helsingfors er den eneste finske byen som har undergrunnsbane og trikkelinjer i tillegg til rutebussene.

Helsingfors-Vanda lufthavn i Vanda i Finland, er byens og Finlands hovedflyplass. Flyplassen ligger 5 kilometer fra sentrum av Vanda og 15 kilometer fra sentrum av Helsingfors. Flyplassen ble egentlig bygget til Sommer-OL 1952. 12 millioner passasjerer benyttet flyplassen i 2006, noe som gjør den til den 4. største i Norden.

 Severdigheter, attraksjoner og landemerker 
Befestningen Sveaborg ligger på en øy utenfor sentrum, og har blitt et nasjonalsymbol og står på Unescos verdensarvliste, og er et populært utfluktsted både for Helsingfors' innbyggere og turister. På øya Högholmen ligger Helsingfors' dyrehage. Andre interessante eksempler på byen arkitektur er Samtidskunstmuséet og konserthallen.

 Ateneum, nasjonalgalleri
 Borgbacken, fornøyelsespark
 Ekudden, fhv presidentbolig
 Esplanadparken
 Finlandiahuset, konserthus
 Finlands nasjonalmuseum
 Finlands nasjonalopera
 Finlands nasjonalteater
 Fölisön, friluftsmuseum
 Havis Amanda, havfrueskulptur
 Helsingfors domkirke
 Helsingfors sentralstasjon
 Helsingfors Olympiastadion
 Högholmen, dyrepark
 Kiasma, museum for samtidskunst
 Mannerheimvägen
 Riksdagshuset
 Salutorget, i havna
 Senatstorget, foran domkirken
 Sibeliusmonumentet
 Stockmanns varehus
 Sveaborg
 Svenska Teatern
 Tempelplassens kirke
 Uspenskijkatedralen
 Tölöviken, havbukt og parkområde

 Universiteter og høyskoler 
 Helsingfors universitet (finsk: Helsingin yliopisto)
 Aalto-universitetets tekniska högskola (finsk: Aalto-yliopiston teknillinen korkeakoulu)
 Aalto-universitetets handelshögskola (finsk: Aalto-yliopiston kauppakorkeakoulu)
 Aalto-universitetets konstindustriella högskola (finsk: Aalto-yliopiston taideteollinen korkeakoulu)
 Svenska handelshögskolan (Hanken)
 Kunstakademiet i Helsingfors (svensk: Bildkonstakademin, finsk: Kuvataideakatemia)
 Teaterhögskolan i Helsingfors (finsk: Teatterikorkeakoulu)
 Försvarshögskolan (finsk: Maanpuolustuskorkeakoulu)
 Sibelius-akademiet (svensk: Sibeliusakademin, finsk: Sibelius-akatemia)

 Befolkning 
 1810: 4 070
 1830: 11 100
 1850: 20 700
 1880: 43 300
 1900: 93 600
 1925: 209 800
 2001: 559 718
 2010: 588 549
 2015: 628 208
 2018: 647 792
 2019: 651 495

Største innvandrergruppene i Helsingfors
 Land Personer	  Russland  34 386  Estland  24 634  Somalia  15 717  Irak  9 573  Kina  6 596  Sverige  4 296  Vietnam  4 289  Tyrkia  3 972  India  3 805  Afghanistan  3 304

 Klima 
Helsingfors ligger nesten på linje med Oslo, og klimaet er ganske likt, selv om Oslo i snitt er et par grader varmere. Sommermånedene er varme og lyse, med opptil 19 timers dagslys. Vintrene er kalde, mørke og hustrige. Helsingfors dekkes av snø, havnen fryser til og temperaturen kan krype ned mot -25C, selv om dette ikke skjer ofte.

 Bydeler 
Södra stordistrikt (Eteläinen suurpiiri)  Estnäs (Vironniemi)  Kampmalmen (Kampinmalmi)  Ulrikasborg (Ullanlinna)  Bortre Tölö (Taka-Töölö)  Drumsö Lauttasaari)Västra stordistrikt (Läntinen suurpiiri)  Grejus (Reijola)  Haga (Haaga)  Munksnäs (Munkkiniemi)  Kårböle (Kaarela)  Sockenbacka (Pitäjänmäki)Mellersta stordistrikt (Keskinen suurpiiri)  Berghäll (Kallio)  Åshöjden (Alppila)  Böle (Pasila)  Vallgård (Vallila)  Gammelstaden (Vanhakaupunki)Norra stordistrikt (Pohjoinen suurpiiri)  Åggelby (Oulunkylä)  Baggböle (Pakila)  Domarby (Tuomarinkylä)  Månsas (Maunula)Nordöstra stordistrikt (Koillinen suurpiiri)  Bocksbacka (Pukinmäki)  Malm (Malmi)  Skomakarböle (Suutarila)  Parkstad (Puistola)  Jakobacka (Jakomäki)Sydöstra stordistrikt (Kaakkoinen suurpiiri)  Brändö (Kulosaari)  Hertonäs (Herttoniemi)  Degerö (Laajasalo)Östra stordistrikt (Itäinen suurpiiri)  Botby (Vartiokylä)  Kvarnbäcken (Myllypuro)  Mellungsby (Mellunkylä)  Nordsjö (Vuosaari)

 Bildekavalkade 

 Referanser 

 Eksterne lenker 


 Uppslagsverket Finland, Helsingfors
 Reiseguide til Helsingfors
 Helsingfors portal
 Helsingfors Universitet


Kategori:Vertsbyer for sommer-OL
Kategori:Europeiske kulturhovedsteder
Kategori:Hovedsteder i Europa
Kategori:Bosetninger i Finland
Kategori:Kommuner i Nyland
Kategori:Havnebyer i Finland
Kategori:Havnebyer ved Østersjøen
Kategori:Byer grunnlagt i 1550
Kategori:1550 i Europa
Kategori:1500-tallet i Finland